SET เสี่ยงลงต่อ กังวลเฟดใช้นโยบายการเงินเข้มงวดขึ้น-หวั่นสถานการณ์ยูเครน
SET เสี่ยงลงต่อ กังวลเฟดมีโอกาสใช้นโยบายทางการเงินเข้มงวดขึ้นเร็วกว่าคาดและความตึงเครียดที่เพิ่มขึ้นระหว่างสหรัฐและรัสเซีย โดยให้แนวรับที่ 1,630 จุด และแนวรับถัดไปที่ 1,620 จุด ส่วนแนวต้านที่ 1,655 จุด
25 ม.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะ Sideway Down ตามตลาดหุ้นอื่นๆในภูมิภาคจากความกังวลเกี่ยวกับการใช้มาตรการทางนโยบายการเงินที่เข้มงวดขึ้นเร็วกว่าคาดในการประชุมธนาคารกลางสหรัฐ (เฟด) ที่จะมีขึ้นในวันที่ 25-26 ม.ค. นี้
ขณะเดียวกันยังมีความตึงเครียดที่เพิ่มขึ้นระหว่างสหรัฐและรัสเซียเกี่ยวกับประเด็นยูเครน ส่งผลให้นักลงทุนลดการถือครองสินทรัพย์เสี่ยงลง
โดยให้แนวรับที่ 1,630 จุด และแนวรับถัดไปที่ 1,620 จุด ส่วนแนวต้านที่ 1,655 จุด